Neman magajin Abba Kyari: Majalisa ta mika wa Buhari sunan mutum 9
Majalisar zartarwa ta fidda sunayen mutane 9 da suka cancanci cin gajiyar mukamin Abba Kyari
25 days ago 49422 views by Abdul Rahman Rashid
A yayin da ake ci gaba da tattaunawa kan wanda zai zamo sabon shugaban ma'aikatan fadar shugaban kasa, 'yan majalisar zartarwa na neman a zabi daya daga cikinsu.
Rahotanni sun bayyana cewa, yan majalisar zartarwa na neman a nada daya daga cikinsu a matsayin wanda zai ci gajiyar kujerar marigayi Abba Kyari.
Jaridar The Nation ta ruwaito cewa, wasu daga ministoci kasar da ke neman a nada daya daga cikinsu, sun daura damarar gamsar da shugaban kasa Muhammadu Buhari da ya amince da kudirinsu.
'Yan majalisar zartarwar na ganin a cikinsu akwai wadanda ke da cancanta ta dora wa daga inda tsohon shugaban ma'aikatar fadan shugaban ya tsaya da aiki bayan ya kwanta dama.
Shugaba Buhari tare da marigayi Abba Kyari
KARANTA KUMA: A kwana 2 an samu masu cutar korona 118 a jihar Kano - NCDC
Ana ganin da yawa daga cikin manya a Najeriya sun cancanci maye gurbin marigayi Kyari musamman tsohon ministan harkokin waje, Babagana Kingibe, wanda ake gani bajimi ne cikin 'yan siyasa a kasar.
Yayin da aka yi nisa cikin tattaunawa kan wanda zai zamo shugaban ma'aikatan fadar shugaban kasa, ministocin Buhari na son a zabi macancanci daya daga cikin majalisarsu ta zartarwa domin tabbatar da gudanar hadin kai da amininci a tsakaninsu kamar yadda ta kasance da marigayi Kyari.
Sunayen mutum 9 da majalisar da gabatar wa da Buhari sunayensu sun hadar da;
1. Adamu Adamu (Ministan Ilimi)
2. Boss Mustapha ( Sakataren gwamnatin tarayya)
3. Suleiman Adamu (Ministan Ruwa)
4. Sen. Hadi Sirika (Ministan Sufurin jiragen sama )
5. Ya’u Shehu Darazo (Babban haidmin shugaban kasa kan harkoki na musamman)
6. Abubakar Malami (Ministan Shari'a kuma Lauyan kolu na kasa)
7. Sadiya Umar Farouq (Ministar Agaji da Ci Gaban Al'umma)
8. Rotimi Amaechi (Ministan Sufuri)
9. Babatunde Raji Fashola (Ministan Ayyuka da Gidaje).
6 hours ago 12210 views
2 minutes ago 20706 views
2 minutes ago 14185 views
20 hours ago 97336 views
6 hours ago 16558 views
19 hours ago 57153 views
2 minutes ago 1093 views
Sabbin Mutane 9 suka kamu da Coronavirus a Bauchin Yakubu - NCDC